Võõrastetoas nägi kõik välja täpselt nii nagu ta oli seda eelmiselgi õhtul näinud. Juba neli aastat oli too ruum niisama tühjalt seisnud nagu üldse suurem osa ülejäänud majast. Nüüd aga oli see tuba täielikult möbleeritud. Vastasseintes olevatel toolidel istusid liikumatult keskealine mees ja samades aastates naine. Naine hoidis käes raamatut, mees istus lihtsalt niisama. Terve selle minuti jooksul, mis Marriott neid paigale tardunult silmitses, ei liigutanud nad sõrmegi ega vaadanud tema poole. Viimaks, teadmata mida edasi teha, sulges Marriott ukse ja tõmbus kööki.